Győr Megyei Jogú Város Ifjúságpolitikai Cselekvési Terve
(2008-2010)

A helyi ifjúságpolitikai cselekvési terv meghatározza az önkormányzat által a fiatalok részére nyújtott szolgáltatások kialakításával és fejlesztésével kapcsolatos intézkedéseket, azok határidejét, felelőseit, a közreműködő intézményeket és szervezeteket, valamint a szükséges erőforrásokat. 

A helyi ifjúságpolitikai cselekvési terv meghatározza az ifjúság számára nyújtott szolgáltatások kereteit, elősegíti,hogy az előre meghatározott feladatok összehangoltan kerüljenek megvalósításra és a rendelkezésre álló erőforrásokat hatékonyan használja fel az önkormányzat. 

Győr Megyei Jogú Város Ifjúsági Cselekvési Terve (2008-2010) Győr Megyei Jogú Város Gyermek és Ifjúságpolitikai Koncepciójának (2008-2014) melléklete.  

Jelen Ifjúsági Cselekvési Terv két évente kerül felülvizsgálatra. 

Feladat:
A 2009. évi ifjúságkutatás előkészítése. Fontos, hogy még 2010 előtt új kutatás készüljön a városban, hogy a pályázati lehetőségeket is minél jobban ki lehessen használni, valamint a 2010-es cselekvési tervnek már erre a kutatásra kell épülnie, hogy illeszkedni tudjon az időközben felmerült igényekhez. 
Határidő: 
2008. december 31. 
Felelősök: 
Ifjúsági referens
Együttműködők: 
Civil szervezetek, önkormányzat érintett osztályai, oktatási intézmények, GYIÉF, GYÖKÉSZ
Szükséges erőforrás: 
Rendelkezésre álló humán erőforrás, gyermek és ifjúsági keret, pályázati lehetőségek felkutatása. 1.000.0000 Ft, az összeg tájékoztató jellegű. 

Feladat: 
A Győr Megyei Jogú Város Ifjúságpolitikai Cselekvési Tervének felülvizsgálata. Különös tekintettel arra, hogy mi valósult meg és mi az, ami átnyúlik a következő ciklusra. Ezt követően előkészíteni a következő Ifjúságpolitikai Cselekvési Tervet (2010-2012) 
Határidő: 
2010 október 20. 
Felelősök: 
Ifjúsági referens 
Együttműködők: 
Civil szervezetek, önkormányzat érintett osztályai, oktatási intézmények, GYIÉF, GYÖKÉSZ
Szükséges erőforrás: 
Rendelkezésre álló humán erőforrás, a feladat nem jár egyéb költséggel.  

Feladat: 
Kormányzati ifjúságpolitika folyamatos figyelemmel kísérése, különös tekintettel a helyi önkormányzatokat érintő intézkedésekre, ifjúsági munkatárs alkalmazása.  Jogértelmezési kérdésekben a hivatal jogi szakembereinek bevonása szükséges. 
Határidő: 
Folyamatos
Felelősök:
Ifjúsági referens 
Együttműködők: 
Civil szervezetek, önkormányzat érintett osztályai
Szükséges erőforrás: 
Rendelkezésre álló humán erőforrás, ifjúsági referens alkalmazására a hivatal 1.000.000 Ft-ot nyert pályázati úton.  

Feladat: 
A gyermek és ifjúsági intézmények, valamint az egészségügyi és szociális intézmények közötti kommunikáció ösztönzése a korosztály testi és lelki egészségének védelme érdekében.
Határidő: 
Folyamatos
Felelősök: 
Ifjúsági referens, Kommunikációs és Városmarketing Csoport 
Együttműködők: 
Helyi média, civil szervezetek 
Szükséges erőforrás: 
Rendelkezésre álló humán erőforrás, 200.000 Ft fórumok szervezésére a témában, pályázati pénzek bevonhatóak, az összeg tájékoztató jellegű

Feladat: 
A média megnyerése az egészséget támogató alternatívák terjesztésére a gyermek és ifjúsági korosztály körében. Kiemelt figyelmet kell fordítani a hátrányos helyzetű fiatalokra. A fiatalok tehessenek javaslatot az általuk legkedveltebbnek tartott győri médiaszemélyiségre. 
Határidő: 
Folyamatos
Felelősök: 
Ifjúsági referens, Kommunikációs és Városmarketing Csoport 
Együttműködők: 
Helyi média, civil szervezetek 
Szükséges erőforrás: 
Rendelkezésre álló humán erőforrás, a feladat nem jár egyéb költséggel

Feladat: 
Az egészségügyi és szociális intézményekben már megkezdett akadálymentesítési projektek folytatása. Pályázati források felkutatása. 
Határidő: 
Folyamatos
Felelősök: 
Intézményvezetők
Együttműködők: 
Civil szervezetek 
Szükséges erőforrás: 
Önkormányzat által erre a célra elkülönített összeg, pályázati pénzek bevonhatóak

Feladat: 
Lakótelepeken rendszeres programok szervezése, melyek részét képezik a felvilágosító előadások egészségügyi és drogmegelőzési szempontból is. El kell érni, hogy a prevenciót szolgáló programok a fiatalok több rétegét fogják át, beleértve azokat, akik a közoktatásban, felsőoktatásban vesznek részt. Bővíteni kell a programokban résztvevők körét. Nem szabad megfeledkezni az állami gondoskodásban élőkről, azokról akik már kimaradtak az iskolából és figyelmet kell fordítani a munkanélküli fiatalokra is. A létrejövő Közösségi Tér hozzájárulhat a drogprevenció sikerességéhez. 
Határidő: 
Folyamatos
Felelősök: 
WHO Iroda, Kommunikációs és Városmarketing Csoport 
Együttműködők: 
Helyi ÁMK-k, civil szervezetek, ifjúsági referens, szociális intézmények, Munkaügyi Központ
Szükséges erőforrások: 
Rendelkezésre álló humán erőforrás, pályázati pénzek bevonhatóak, a programokra elkülönített külön intézményi keretek

Feladat: 
Rendőrséggel közösen kábítószer ellenőrzési akciókat kell szervezni a 2007-ben megvalósultak mintájára. 
Határidő: 
Folyamatos
Felelősök: 
Városi Rendőrkapitányság, WHO iroda, Önkormányzat érintett osztályai
Együttműködők: 
Kábítószer-prevencióval foglalkozó civil szervezetek 
Szükséges erőforrások: 
Rendelkezésre álló humán erőforrás 

Feladat: 
Fejleszteni kell a középiskolákat ahhoz, hogy meg tudják tartani a jelenlegi, országos szintű versenyképességüket. Ahhoz, hogy a város megfelelően ki tudja szolgálni a gazdaság igényeit, szükséges a szakképzés fejlesztése. Szorosabb kapcsolatot kell kiépíteni a vállalatok vezetésével és a munkaerő piacot meghatározó szervezetekkel.
Határidő: 
Folyamatos
Felelősök: 
Iskolaigazgatók, Önkormányzat érintett osztályai 
Együttműködők: 
Ifjúsági referens, civil szervezetek, piaci élet szereplői
Szükséges erőforrások: 
Rendelkezésre álló humán erőforrás, a feladat nem jár egyéb költséggel.  

Feladat: 
Kezdeményező szerep vállalása a munkaadók, az iskolák, tanulók és szülők közötti rendszeres kapcsolattartás, tájékoztatás, és a ma olyan ritka „üzemlátogatások” létrehozásában. Segítve a helyes szakmakép és karrierpályakép kialakítását, a hiányszakmák számának, arányának csökkentését, az iskolák kapacitásának jobb kihasználását. 
Határidő: 
Folyamatos
Felelősök: 
Önkormányzat érintett osztályai, ifjúsági referens, iskolaigazgatók 
Együttműködők: 
civil szervezetek, piaci élet szereplői
Szükséges erőforrások: 
Rendelkezésre álló humán erőforrás, a feladat nem jár egyéb költséggel.   

Feladat: 
A város területén működő ifjúsági civil szervezetek feltérképezése, kapcsolatfelvétel. Ifjúsági civil fórumok szervezése az önkormányzat kezdeményezésével. Adatbázis létrehozása. 
Határidő: 
2008. október 20. 
Felelősök: 
Ifjúsági referens, Híd Ifjúsági és Információs és Tanácsadó Iroda vezetője
Együttműködők: 
Civil szervezetek, lakossági referens, GYÖKÉSZ
Szükséges erőforrás: 
Rendelkezésre álló humán erőforrás, 100.000 Ft, a témában fórumok szervezésére, gyermek és ifjúsági keret terhére, az összeg tájékoztató jellegű

Feladat: 
Az ifjúságpolitikai koncepció előkészítésében részt vevők részéről is többször felmerült egy ifjúsági közösségi tér létrehozásának szükségessége. Ifjúsági közösségi tér kialakítása a gyermekek és a fiatalok közösségi tevékenységéhez, szabadidejük hasznos eltöltéséhez, az ifjúsági közösségek és az ifjúsági szervezetek működéséhez, valamint programjaik megvalósításának hátterét biztosító szolgáltatás. Az itt nyújtandó szolgáltatás elveit, etikai követelményeit az Európa Tanács R (90) 7. ajánlása az európai fiataloknak nyújtandó ifjúsági célú információs és tanácsadó szolgáltatásokról,  az Európai Ifjúsági Információs Charta határozza meg. Meg kell vizsgálni a közösségi tér létrehozására alkalmas helyszíneket, majd előkészíteni ennek a kialakítását. Lehetséges helyszíne: Petőfi Sándor Művelődési Ház
Határidő: 
Folyamatos
Felelősök: 
Ifjúsági referens, Híd Ifjúsági és Információs és Tanácsadó Iroda vezetője, Családsegítő Szolgálat 
Együttműködők: 
Harmónia Kht., Civil szervezetek, az önkormányzat érintett osztályai, Mobilitás Nyugat-dunántúli Regionális Ifjúsági Szolgáltató Iroda 
Szükséges erőforrás: 
Rendelkezésre álló humán erőforrás, a célra elkülönített pénzügyi keret, 2.500.000 Ft, pályázati pénzek bevonása, az összeg tájékoztató jellegű

Feladat: 
Civil inkubátorház kialakítása lehetőségeinek megvizsgálása. Pénzügyi források felkutatása 
Határidő: 
Folyamatos
Felelősök: 
Ifjúsági referens, Híd Ifjúsági és Információs és Tanácsadó Iroda vezetője 
Együttműködők: 
Civil szervezetek, az önkormányzat érintett osztályai, Mobilitás Nyugat-dunántúli Regionális Ifjúsági Szolgáltató Iroda
Szükséges erőforrás: 
Rendelkezésre álló humán erőforrás, a feladat nem jár egyéb költséggel 

Feladat: 
Jelenleg nagyon alacsony a szakiskolai képzések iránti szülői és tanulói igény. Figyelni kell a munkaerőpiac jelzéseire. El kell érni,hogy a szülők és diákok téves berögződései, negatív megítélése egyes szakmák iránt befolyásolják a pályaválasztást. 
Határidő: 
Folyamatos
Felelősök: 
Iskolaigazgatók, Önkormányzat érintett osztályai
Együttműködők: 
Ifjúsági referens, piaci élet szereplői, civil szervezetek 
Szükséges erőforrás: 
Rendelkezésre álló humán erőforrás, a feladat nem jár egyéb költséggel.  

Feladat: 
A városi honlapon továbbra is elérhetővé kell tenni a fiatalok számára a lakáshitelezéssel kapcsolatos bankok közti összefogásokat, a lakáshoz jutás jogi, pénzügyi és helyi lehetőségeit. 
Határidő: 
Folyamatos 
Felelősök: 
Lakásügyi Csoport, Kommunikációs és Városmarketing Csoport 
Együttműködők:
Ifjúsági referens
Szükséges erőforrások: 
Rendelkezésre álló humán erőforrás, a feladat nem jár egyéb költséggel.   

Feladat: 
A helyi ifjúsági érdekképviseleti szervek megerősítése (Győri Középfokú Tanintézmények Diákönkormányzatainak Érdekképviseleti Szervezete, Győr Városi Gyermek- és Ifjúsági Érdekegyeztető Fórum). Szükség esetén átalakítása a hatékonyabb érdekképviselet érdekében. A helyi érdekvédelmi ifjúsági szervezetek életébe be kell vonni a sérültséggel élő fiatalokat is, beleértve a városi diákönkormányzatot is. Törekedni kell a közös programokra, egymás megismerésére és elfogadására. 
Határidő: 
2008. október 20. 
Felelősök: 
Ifjúsági referens, GYIÉF elnök, GYÖKÉSZ elnök
Együttműködők:
Civil szervezetek, sérült emberekkel foglalkozó szervezetek 
Szükséges erőforrások: 
Rendelkezésre álló humán erőforrás, 200.000 Ft, fórumok szervezése a témában, a gyermek és ifjúsági keret terhére, az összeg tájékoztató jellegű

Feladat: 
Olyan ifjúsági kommunikációs team létrehozása, amely bárkit meg tud szólítani annak érdekében, hogy az információk hatékonyabban áramoljanak a városban.  Működési szabályzat kidolgozása. 
Határidő: 
2009. április 30. 
Felelősök: 
Ifjúsági referens, GYIÉF elnök, GYÖKÉSZ elnök
Együttműködők: 
Civil szervezetek, önkormányzat érintett osztályai, Mobilitás RISZI
Szükséges erőforrások: 
Rendelkezésre álló humán erőforrás, 200.000 Ft, fórumok szervezése a témában, a gyermek és ifjúsági keret terhére, az összeg tájékoztató jellegű

Feladat: 
Az iskolaigazgatók érdekeltté tétele abban, hogy a diákönkormányzatuk részt vegyen a város életében, ifjúsági érdekképviseleti szervezeteiben és annak rendezvényein. Azokat az iskolákat is el kell érni, akik eddig nem mutattak hajlandóságot az együttműködésre. 
A hátrányos helyzetű, a kisebbségekhez tartozó fiatalok városi közéletbe való bekapcsolódási lehetőségeinek kiszélesítése. 
Határidő: 
Folyamatos
Felelősök: 
Ifjúsági referens, Oktatási és Kulturális Osztály
Együttműködők: 
Civil szervezetek, Iskolaigazgatók, kisebbségekkel foglalkozó szervezetek 
Szükséges erőforrások: 
Rendelkezésre álló humán erőforrás, 100.000 Ft, fórumok szervezése a témában, a gyermek és ifjúsági keret terhére, az összeg tájékoztató jellegű

Feladat: 
Sajnos elmondható, hogy a város fiataljai körében elég alacsony az érdeklődés az önkéntes munkák iránt, és kevesen vesznek részt civil szervezetekben. Ezért különösen hasznos lehet a Fiatalok Lendületben program ismertté tétele a Mobilitás Ifjúsági Szolgálattal együttműködve. A meglévő pályázati lehetőségek kiaknázása, a civil társadalom ösztönzése pályázatok beadására. Együttműködés a helyi médiával a fiatalok naprakész információhoz juttatása érdekében. Győri Önkéntes nap létrehozása, az önkéntes munka népszerűsítésére. 
Határidő: 
Folyamatos 
Felelősök: 
Ifjúsági referens, Kommunikációs és Városmarketing Csoport 
Együttműködők: 
Mobilitás Nyugat-dunántúli Regionális Ifjúsági Szolgáltató Iroda, GYÖKÉSZ, GYIÉF
Szükséges erőforrások: 
Rendelkezésre álló humán erőforrás, 100.000 Ft, fórumok szervezése a témában, a gyermek és ifjúsági keret terhére, az összeg tájékoztató jellegű

Feladat: 
A már sikeresen működő ifjúsági programok megtartása, tovább fejlesztése. (24 órás Vetélkedő, diákvezetők nyári képzése, ifjúsági fórumok, diákrendezvények) Az iskoláknak segítség nyújtása abban, hogy egymás programjait megismerjék. 
Határidő: 
Programok szerint folyamatos 
Felelősök: 
ifjúsági referens, GYÖKÉSZ elnök, GYIÉF elnök
Együttműködők: 
Civil szerveztek, iskolai diákönkormányzatok, Kommunikációs és Városmarketing Csoport, Oktatási és Kulturális Osztály, WHO Iroda
Szükséges erőforrások: 
Rendelkezésre álló humán erőforrás, 2.000.000 Ft, fórumok és programok szervezésére, a gyermek és ifjúsági keret terhére, az összeg tájékoztató jellegű 

Feladat:
Egy összművészeti diákfesztivál részleteinek kidolgozása, melyben helyet kapnának a művészeteken kívül sportos elemek is, hogy minden fiatal érdeklődését fel tudjuk kelteni. 
Határidő: 
2009. december 31. 
Felelősök: 
Oktatási és Kulturális osztály, ifjúsági referens
Együttműködők: 
Civil szervezetek, Kommunikációs és Városmarketing Csoport, iskolák, kulturális intézmények
Szükséges erőforrások: 
Rendelkezésre álló humán erőforrás, az előkészítés szakaszában nem igényel egyéb költséget. 

Látható, hogy az ifjúságpolitikai cselekvési terv több területet ölel át. A különböző területeken megfogalmazott feladatok között több olyan van, amely más és más szakterületet is érint. Nyilvánvaló, hogy egyes problémák kezelése különböző területek szakembereinek együttműködésével képzelhető csak el. Nemcsak azért fontos az ilyen fajta együtt gondolkodás, mert a területek fedik egymást, hanem a pénzügyi források szűkössége miatt is. A felmerülő pénzügyi igények csökkenthetők az együttműködések által. 

Azokat a feladatokat, amelyeket az ifjúság önszervező módon is meg tud oldani, ne lássuk el helyettük, hanem biztosítsuk számukra a megfelelő feltételeket. A kérdéseket ott kell kezelni, ahol felmerülnek. 

Mindeközben nem szabad elfeledkeznünk arról, hogy nemcsak érzékelni kell a fiatalokat, hanem meg is kell érteni őket. Hiszen felnőtté válni sohasem egyszerű, és ezt gyakran hajlamosak vagyunk elfelejteni. Ez az az életszakasz, amikor igazából kiderül, hogy milyen irányt vesz az életük. A környezetük erre nagy hatással van. Egy önkormányzat a felkínált alternatívákkal sokat segíthet abban, hogy a fiatalok élete pozitív irányban menjen tovább.